Pasaulinė kvantinė diena

Pasaulinė kvantinė diena () – tai kasmet balandžio 14 d. minima tarptautinė iniciatyva, skirta didinti visuomenės informuotumą apie kvantinį mokslą ir technologijas, skatinti susidomėjimą kvantine mechanika bei jos taikymu šiuolaikiniame pasaulyje.

 Istorija 
Pasaulinė kvantinė diena prasidėjo 2021 m. balandžio 14 d. kaip tarptautinės mokslininkų grupės iniciatyva. Prie iniciatyvos prisijungė inžinieriai, pedagogai, mokslo komunikatoriai, organizacijos ir kiti dalyviai, siekdami 2022 m. balandžio 14 d. paminėti pirmąją oficialią Pasaulinę kvantinę dieną. Data balandžio 14 d. pasirinkta todėl, kad skaičius "4.14" atitinka pirmuosius tris Planko konstantos skaitmenis po kablelio: .

2023 m. gegužės 2 d. Jungtinių Amerikos Valstijų Senatas priėmė oficialią rezoliuciją, kuria paminėjo ir išreiškė palaikymą Pasaulinei kvantinei dienai. 

 Renginiai 
Pirmoji Pasaulinė kvantinė diena, surengta 2022 m., apėmė daugiau kaip 200 renginių daugiau nei 40-yje šalių penkiuose žemynuose. 2023 m. renginių skaičius viršijo 400. Pasaulinė kvantinė diena minima balandžio 14 d., tačiau renginiai gali vykti ir artimiausiomis dienomis.

Renginiai apima paskaitas, simpoziumus, panelines diskusijas, ekskursijas į laboratorijas, meninius kūrinius ir interviu.

 Organizavimas 
Pasaulinė iniciatyva yra koordinuojama Pasaulinės kvantinės dienos koordinacinės komandos ir atstovų iš daugiau nei 65 šalių. Kiekvienai šaliai Pasaulinės kvantinės dienos tinkle atstovauja 1 arba 2 deleguoti asmenys. Lietuvai nuo 2021 m. atstovauja fizikai dr. Mažena Mackoit-Sinkevičienė ir prof. dr. Egidijus Anisimovas. 

 Pasaulinė kvantinė diena Lietuvoje 
2021 m. Lietuvoje surengta kvantinių technologijų edukacinė sesija, kurioje dalyvavo apie 1500 dalyvių iš įvairių Lietuvos regionų, įskaitant mokyklas, universitetus, įmones ir mokslo centrus.Europos fizikų draugijos žurnalas Europhysics News https://epn.eps.org/epn-52-2/#16  2022 m. Lietuvoje oficialiai pristatyta Pasaulinės kvantinės dienos iniciatyva. Šios progos minėjimo metu vyko viešos paskaitos, o Fizinių ir technologijos mokslų centras organizavo parodą „Kvantinė fizika mene“.Europos fizikų draugijos svetainė https://members.eps.org/blogpost/751263/473124/World-Quantum-Day-in-Lithuania Fizinių ir technologijos mokslų centro svetainė https://www.ftmc.lt/news/1298/49/Kvantine-fizika-populiarinantiems-sutuoktiniams-LMA-apdovanojimas  2023 m. bendradarbiaujant su Vilniaus universiteto teatru buvo pastatytas spektaklis kvantinės fizikos tematika.Lietuvos mokslų akademijos svetainė https://www.lma.lt/news/1555/38/Pasaulines-kvantines-dienos-renginiai 2024 m. surengta nacionalinė Kvantinė viktorina, skatinanti visuomenės susidomėjimą kvantinėmis technologijomis.LRT naujienų portalas https://www.lrt.lt/naujienos/mokslas-ir-it/11/2245459/45-ios-salys-mines-pasauline-kvantine-diena-lietuviai-taip-pat-kvies-is-arciau-pazinti-fizikaPasaulinės kvantinės dienos Lietuvoje oficiali svetainė https://www.kvantinediena.lt/ 

 Šaltiniai 

 Išorinės nuorodos 


 Pasaulinės kvantinės dienos Lietuvoje oficiali svetainė
Kategorija:Kvantinė mechanika
Kategorija:Kvantinė informatika